**Мумџица** или **Алдинска Планина** — средновисока планина која се наоѓа во средишниот дел на Македонија, огранка на најголемиот планински масив Мокра.

Природни одлики
---------------

Поглед на североисточната падина на Мумиџица и селото Алдинци
Мумџица е северна огранка на најголемиот македонски планински масив Мокра (Јакупица). Нејзината највисока точка изнесува 1606 метри надморска височина, а височината на котите на сртот се движат од 1571, 1565 и 1548 метри. Позната е и под имињата **Алдинска Планина** поради тоа што на неа е сместено единствено селото Алдинци, како и верзиите на името *Мумџиница*, *Мумџиица* или *Мумџијца*. На нејзината северозападна падина е сместен познатиот Планинарски дом „Караџица". Има речиси меридијански правец на протегање во насока север-југ кој малку се отстапува и отклонува во правец југоисток - северозапад. Започнува од планинскиот јазол под Бегово Поле и врвот Солунска Глава во месностите Јуручица, Демирова Ливада и Здуње и се протега на десната страна во изворишното подрачје и горно течение на Кадина Река сѐ до нејзиното скршнување во источен правец под селото Алдинци. Се одликува со стрмни падини обраснати со густи шуми и зарамнето било кое е покриено со ниски грмушести растени. Бидејќи е пониска од 1700 метри, шумската покривка достигнува до самото било и врв на планината. Богата е со листопадна шума, особено многу честа и стара букова, а во мал дел веднаш над планинарскиот дом Караџица е застапена и густа зимзелена - борова и елова шума. Почвата е од различен вид, претежно црница со големи предели на песоклива почва во делот веднаш над селото Алдинци. Застапени се и многу гранитни карпи.

Во својата книга „Материјали по изучувањето на Македонија", Ѓорче Петров запишал дека Мумџијца не е ништо друго, освен поснижено продолжение на Црн Врв, на којшто го запазува изгледот и карактерот во секој поглед. Таа се разликувала од него и сите околни планини само по богатите пасишта, со коишто таа смело конкурирала со Бистра и Шар.

Планинарење
-----------

На падините на Мумџиница минува дел од добро обележаната и позната планинарска патека од трансферзалата „Македон" која започнува од Богомила и преку врвот Солунска Глава оди сѐ до Драчево и Скопје, односно минува преку целиот планински масив на Мокра Планина или Јакупица. Од рибникот на Кадина Река до планинарскиот дом Караџица има час и половина пешачење по средно тешка патека која минува низ густа букова шума, сред самото село Алдинци и разновидна листопадна шума од јавор, брези, јасики и високи папрати. Од познатиот Планинарски дом „Караџица" низ убава и густа борова шума за 10 минути пешачење по лесна патека се стигнува до билото и врвот на планината со кота 1571 метар надморска височина. Планинарскиот дом „Караџица" кој е сместен на северниот крај на западната падина на Мумџица е всушност крстосница на повеќе планинарски патеки кои водат кон Бегово Поле и врвот Солунска Глава на југ, познатите Салаковски езера со врвовите Убава и Миленков Камен на запад, изворите на Кадина Река во месноста Јуручка Карпа на југозапад, селото Цветово и понатму кон Марков Манастир и Водно на север итн.

Галерија
--------

* Глетка од падините на Мумџиница во околината на селото АлдинциГлетка од падините на Мумџиница во околината на селото Алдинци
* Рибникот на Кадина Река во пазувите на МумџиницаРибникот на Кадина Река во пазувите на Мумџиница
* Сртот и врвот на Мумџица под снег во зима (фото: Калина Велевска)Сртот и врвот на Мумџица под снег во зима (фото: Калина Велевска)
* Глетка од падината на МумџиницаГлетка од падината на Мумџиница
* Каменот со обележана кота 1571 м.н.в.Каменот со обележана кота 1571 м.н.в.
* Густа букова шума, со планинарски ознаки (маркација) под с.АлдинциГуста букова шума, со планинарски ознаки (маркација) под с.Алдинци
* Нива посадена со компир во с.АлдинциНива посадена со компир во с.Алдинци
* Планинарскиот дом „Караџица"Планинарскиот дом „Караџица"
* Густата зимзелена борова шума низ која води планинарската патека од планинарскиот дом „Караџица" до сртот и врвот на МумџицаГустата зимзелена борова шума низ која води планинарската патека од планинарскиот дом „Караџица" до сртот и врвот на Мумџица
* Планинарскиот дом „Караџица" со карпестиот врв на сртот на Мумџиница во позадината (на зајдисонце)Планинарскиот дом „Караџица" со карпестиот врв на сртот на Мумџиница во позадината (на зајдисонце)

Наводи
------

1. ↑  Топографска карта: лист Скопје 2-4 (Умово), размер 1:25 000, Военогеографски институт, 1973
2. 1 2  Петров, Гьорче. *Материали по изучванието на Македония*. Печатница Вълковъ, София. стр.64

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Мокра |
| --- |
|  |
| Планини-ограноци | Јакупица •  Караџица •  Даутица • Голешница • Китка • Шашковица • Салакова Планина • Ејлагица • Мумџица (Алдинска) • Сува Планина |  |
|  |
| Врвови | Солунска Глава  (2.540) • Караџица  (2.472) •  Перчулица  (2.423) • Попово Брдо  (2.380) •  Пепелјак  (2.352) • Убава  (2.346) • Пржал  (2.339) • Каменити Брег  (2.318) • Остри Врв  (2.263) •  Миленков Камен  (2.217)  •  Мирска Вода  (2.179) •  Плавник  (2.126) •  Кале   (2.112)  •  Иванов Камен  (2.108)  •  Крајни Камен  (2.093)  •  Кривул  (2.088)  •  Бел Камен  (2.074)  •  Рендова Ливада  (2.058)  •  Лисец  (1.935) •  Сипачан  (1.790) •  Зајачница  (1.760) •  Османбежица  (1.730)  •  Каљаја  (1.710) •  Бајрак   (1.527) •  Студена Вода  (1.475) •  Коритски Камен (Тисовички Врв)  (1.441) •  Темна Бука  (1.362) |
|  |
| Висорамнини | Бегово Поле • Боро Поле • Враца • Солунско Поле |
|  |
| Реки | Бабуна •  Тополка •  Кадина Река •  Маркова Река •  Салаковска Река •  Ејлагица •  Јуручица • Беличка Река • Оча • Патишка Река •  Цветовска Река • Чеплеска Река |
|  |
| Езера | Салаковски езера •  (Големо Салаковско Езеро •  Мало Салаковско Езеро) •  Бегови Вирови |
|  |
| Седла | Преслап  •  Бразда (Салаково)  •  Празни Торба  •  Вилјак |
|  |
| Вртачи (дупки) | Марина Дупка  •  Велешка Дупка |
|  |
| Пештери | Бозгунова Пештера  •  Христијанова Пештера  •  Драчевска Пештера  •  Дамјаница |
|  |
| Ледници | Камен Ледник |
|  |
| Планин. домови | „Бреза" (разрушен) • „Грин-Пауер - Папрадиште" • „Исак Русо" (разрушен) • „Караџица" • „Китка" • „Пеони-Белица" • „Стровија" • „Чеплез" |

 |